Big Trouble in Little China

Big Trouble in Little China er en amerikansk fantasyfilm og actionkomedie fra 1986 regissert av John Carpenter. Filmen handler om den slagferdige trailersjåføren Jack Burton som ufrivillig vikles inn i en kidnappingssak. Jakten på kidnapperne leder ham til Chinatowns mystiske underverden i San Fransisco. Her må han kjempe mot både mennesker og demoner. Hovedrollen spilles av Kurt Russell, mens sentrale biroller spilles av Dennis Dun, Kim Cattrall, Victor Wong og  James Hong.

Carpenter lagde også musikken, samt filmens soundtrack, "Big Trouble In Little China", hvor han også synger.

Filmen ble godt mottatt av kritikerne, men ble ingen publikumssuksess. Den gjorde det langt bedre på video og har oppnådd en viss kultfilm-status i ettertid.

 Handling 
Jack Burton er en sleivete lastebilsjåfør som vikles inn i sin livs kamp når kompisens forlovede kidnappes på flyplassen hvor de står å venter på henne. Bortføringen leder dem til San Fransiscos Chinatown. Her må de i første omgang kjempe seg forbi ulike gjengmedlemmer med orientalsk kampsport som spesialitet. Deretter havner de ned i Chinatowns hemmelige undergrunn i en verden full av uhyggelige vesener som blir styrt av trollmannen Lo Pan. Burton og hans gjeng må gjennomgå ubeskrivelige redsler på sin fartsfylte ferd gjennom trollmannes ville verden for å redde jenta. Trollmannens plan er å gjøre henne til sin brud - og lykkes det vil han bli mektigere enn noen gang.

 Om filmen 

 Popularitet og økonomi 
Filmen ble ingen publikumssuksess. Den innbakte kun 11 millioner dollar på amerikansk kino, noe som ble ansett som skuffende siden produksjonskostnadene var på mellom 19 og 25 millioner dollar. Filmen ble imidlertid en stor suksess på leievideo.

 Anmelderne 
Filmen fikk god mottakelse av kritikerne, noe som gjenspeiles i at den har fått har fått 77 % på Rotten Tomatoes. Den amerikanske filmkritikeren Roger Ebert gav den to av fire stjerner, mens Leonard Maltin gav den 1,5 av 4 stjerner.

Anmelderen i VG og Dagsavisen gav den terningkast tre, mens Dagbladet gav den fire.

 Annet 
Big Trouble in Little China var Carpenters siste høy-budsjett Hollywood-film. Hans skuffelser rundt de lave besøkstallene og Hollywood-miljøet gjorde at han gikk tilbake til å lage mindre kostbare Independent-film igjen.

Den var opprinnelig tiltenkt som en western, men det ble endret underveis. Carpenter hadde hentet inspirasjon fra den kinesiske fantasyfilmen Zu, Warriors from the Magic Mountain.

 I rollene 

 Kurt Russell – Jack Burton
 Dennis Dun – Wang Chi
 Kim Cattrall – Gracie Law
 James Hong – Trollmannen David Lo Pan
 Victor Wong – Egg Shen
 Al Leong – Wing Kong, øksemann
 Kate Burton – Margo
 Donald Li – Eddie Lee
 Carter Wong – Thunder
 Peter Kwong – Rain
 James Pax – Lightning Suzee Pai – Miao Yin
 Chao Li Chi – Onkel Chu
 Jeff Imada –  Needles 
 Rummel Mor –  Joe Lucky 
 Craig Ng –  One Ear 
 June Kyoto Lu –  White Tiger 
 Noel Toy –  Mrs. O'Toole 
 Jade Go –  Chinese Girl in White Tiger 
 Jerry Hardin –  Advokaten
 Noble Craig –  Kloakkmonsteret

Referanser

 Eksterne lenker 

Kategori:Actionkomedier fra USA
Kategori:Fantasyfilmer fra USA
Kategori:Eventyrfilmer fra USA
Kategori:Kampsportfilmer fra USA
Kategori:Filmer fra 1986
Kategori:Engelskspråklige filmer
Kategori:Filmer lagt til San Francisco
Kategori:Kinesisk mytologi
Kategori:Filmer om overnaturlige fenomener
Kategori:Filmer satt til 1980-årene